|  |
| --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΧΧΧΧΧ**  **ΔΗΜΟΣ ΧΧΧΧΧ**  **ΟΙΚΟΝΟΜΙΚΗ ΕΠΙΤΡΟΠΗ** |

**Α Π Ο Φ Α Σ Η**

**Αριθ. Απόφασης ΧΧΧ**

**ΘΕΜΑ:** **Λήψη απόφασης σχετικά με την υπ’ αριθμό πρωτ. ΧΧΧΧ Εισήγηση της Διεύθυνσης ΧΧΧΧΧ περί υποβολής πρότασης στο Πράσινο Ταμείο για τη χρηματοδότηση της υπηρεσίας *«Εκπόνηση Σχεδίου Φόρτισης Ηλεκτρικών Οχημάτων (Σ.Φ.Η.Ο.) στο Δήμο ΧΧΧΧ»,* στο πλαίσιο του Άξονα Προτεραιότητας 4 «Σχέδια φόρτισης ηλεκτρικών οχημάτων (Σ.Φ.Η.Ο.)»**

Στο/στη ΧΧΧΧΧ σήμερα την ΧΧη του μήνα ΧΧΧΧΧ του έτους 2020, ημέρα ΧΧΧΧ και ώρα ΧΧ:00, συνήλθε σε συνεδρίαση μέσω τηλεδιάσκεψης, σύμφωνα με το άρθρο 10 παρ. 1 της από 11.03.2020 (ΦΕΚ Α’ 55) Πράξης Νομοθετικού Περιεχομένου, η Οικονομική Επιτροπή Δήμου ΧΧΧΧ, κατόπιν της υπ’ αριθ. πρωτ. ΧΧΧΧ/ΧΧΧΧ εγγράφου προσκλήσεως του Προέδρου αυτής, που επιδόθηκε στους Δημοτικούς Συμβούλους σύμφωνα με το άρθρο 77 του Ν. 4555/2018 και του άρθρου 3 του Ν. 4623/2019.

Πριν από την έναρξη της συνεδρίασης ο κ. Πρόεδρος διαπίστωσε ότι σε σύνολο ΧΧ μελών, βρέθηκαν παρόντα ΧΧ και συγκεκριμένα οι εξής:

|  |  |
| --- | --- |
| **ΠΑΡΟΝΤΕΣ** | **ΑΠΟΝΤΕΣ** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

Αρχομένης της συνεδριάσεως και ύστερα από διαπίστωση απαρτίας, ο Πρόεδρος έθεσε υπόψη του Σώματος την έγγραφη εισήγηση της Δ/νσης ΧΧΧΧΧ επί του Χ θέματος της ημερήσιας διάταξης «Λήψη απόφασης σχετικά με την υπ’ αριθμό πρωτ. ΧΧΧΧ Εισήγηση της Διεύθυνσης ΧΧΧΧΧ περί υποβολής πρότασης στο Πράσινο Ταμείο για τη χρηματοδότηση της υπηρεσίας «Εκπόνηση Σχεδίου Φόρτισης Ηλεκτρικών Οχημάτων (Σ.Φ.Η.Ο.) του Δήμου ΧΧΧΧ», στο πλαίσιο του Άξονα Προτεραιότητας 4 «Σχέδια φόρτισης ηλεκτρικών οχημάτων (Σ.Φ.Η.Ο.)», η οποία έχει ως εξής:

~ ~ ~ ~

ΘΕΜΑ: *Υποβολή πρότασης στο Πράσινο Ταμείο για την χρηματοδότηση της υπηρεσίας «Εκπόνηση Σχεδίου Φόρτισης Ηλεκτρικών Οχημάτων (Σ.Φ.Η.Ο.) του Δήμου ΧΧΧΧ», στο πλαίσιο του Άξονα Προτεραιότητας 4 «Σχέδια φόρτισης ηλεκτρικών οχημάτων (Σ.Φ.Η.Ο.)»*

Στο πλαίσιο της ανάπτυξης της ηλεκτροκίνησης σε ολόκληρη τη χώρα και την επέκταση της χρήσης οχημάτων χαμηλών και μηδενικών εκπομπών και με βάση το νόμο 4710/2020 «Προώθηση της ηλεκτροκίνησης και της διατάξεις», οι μεσαίοι και μεγάλοι Δήμοι της χώρας υποχρεούνται να συντάξουν Σχέδια Φόρτισης Ηλεκτρικών Οχημάτων (Σ.Φ.Η.Ο.) έως της 31 Μαρτίου 2021.

Υπό το πρίσμα αυτό, το Πράσινο Ταμείο καλεί της Δήμους να υποβάλουν της προτάσεις της, σύμφωνα με τον Οδηγό Διαχείρισης Χρηματοδοτικού Προγράμματος «ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ» 2020, στον Άξονα Προτεραιότητας 4 «Σχέδια Φόρτισης Ηλεκτρικών Οχημάτων».

Σε συνέχεια της εν λόγω πρόσκλησης ο Δήμος μας προτίθεται να υποβάλει πρόταση για τη χρηματοδότηση της πράξης με τίτλο «ΧΧΧΧΧΧ», προϋπολογισμού ΧΧ.ΧΧΧ,ΧΧ € συμπεριλαμβανομένου Φ.Π.Α. 24%.

Το Σχέδιο Φόρτισης Ηλεκτρικών Οχημάτων (Σ.Φ.Η.Ο.) αφορά στη χωροθέτηση δημοσίως προσβάσιμων σημείων επαναφόρτισης Ηλεκτρικών Οχημάτων (Η/Ο) κανονικής ή υψηλής ισχύος και αντίστοιχα θέσεων στάθμευσης Η/Ο, εντός των διοικητικών ορίων του Δήμου. Τα Σ.Φ.Η.Ο. θα αποτελούν ουσιαστικά τον Οδικό Χάρτη χωροθέτησης των δημοσίως προσβάσιμων θέσεων στάθμευσης και φόρτισης ηλεκτρικών οχημάτων, που αποτελεί και το προαπαιτούμενο για την ανάπτυξη των σχετικών υποδομών στην Ελλάδα.

Ως Φορέας Εκπόνησης του Σ.Φ.Η.Ο. ορίζεται ο Δήμος και είναι αρμόδιος για:

1. Τη συγκρότηση Ομάδας Εργασίας, σύμφωνα με το αρ.6 του ΦΕΚ4380/2020.
2. Την κατάρτιση και υλοποίηση του Σ.Φ.Η.Ο.
3. Τη δημιουργία και διάχυση του επικοινωνιακού υλικού, έντυπου και ψηφιακού, για την πληροφόρηση των κατοίκων και των επισκεπτών σε σχέση με τα σημεία επαναφόρτισης H/O και της χώρους στάθμευσης Η/Ο.
4. Τη συστηματική παρακολούθηση της εξέλιξης και εφαρμογής του Σ.Φ.Η.Ο., τον προσδιορισμό και ποσοτικοποίηση των νέων αναγκών που προκύπτουν και την κατάθεση προτάσεων για συμπλήρωση/επικαιροποίηση του Σ.Φ.Η.Ο. μέσω σύνταξης Έκθεσης Αξιολόγησης ανά τρία (3) έτη.
5. Τη γραμματειακή υποστήριξη της Ομάδας Εργασίας, καθώς και την παροχή του απαιτούμενου υλικοτεχνικού εξοπλισμού σε αυτή.
6. Την ανάθεση και εκτέλεση δημοσίων συμβάσεων παροχής υπηρεσιών για την κατάρτιση του Σ.Φ.Η.Ο.
7. Την υποστήριξη κάθε τυχόν της διοικητικής ή υπηρεσιακής ανάγκης που μπορεί να προκύψει για την επιτυχή κατάρτιση, υλοποίηση και παρακολούθηση του Σ.Φ.Η.Ο. πέραν των ανωτέρω.

Με βάση την ΥΠΕΝ/ΔΜΕΑΑΠ/93764/396/30-09-2020 απόφαση Υπουργού και Υφυπουργού Περιβάλλοντος και Ενέργειας (ΦΕΚ Β’ 4380/5.10.2020) «Τεχνικές Οδηγίες για τα Σχέδια Φόρτισης Ηλεκτρικών Οχημάτων Σ.Φ.Η.Ο.» και συγκεκριμένα το άρθρο 6, η ομάδα εργασίας που πρέπει να συστήσει ο Δήμος για την υλοποίηση των ανωτέρω αποτελείται από εξειδικευμένα στελέχη που πρέπει να ανταποκρίνονται της απαιτήσεις της σύνταξης του Σ.Φ.Η.Ο.

Για την κατάρτιση της Σ.Φ.Η.Ο. ο Φορέας Εκπόνησης δημιουργεί τον «Φάκελο Σ.Φ.Η.Ο.», ο οποίος αποτελείται υποχρεωτικά από τα ακόλουθα παραδοτέα:

Π.1α: Ανάλυση Υφιστάμενης Κατάστασης – Χαρτογράφηση της Περιοχής Παρέμβασης

Π.1β: Χωροθέτηση σημείων επαναφόρτισης και θέσεων στάθμευσης Η/Ο – Σενάρια ανάπτυξης δικτύου σημείων επαναφόρτισης Η/Ο

Π.2: Έκθεση Διαβούλευσης

Π.3: Ολοκλήρωση Φακέλου – Εφαρμογή Σχεδίου

Με δεδομένο ότι το συνολικό ανώτατο ποσό χρηματοδότησης από το Πρόγραμμα ανέρχεται σε ΧΧ.000,00 ευρώ, ενώ το κόστος υλοποίησης του έργου έχει προϋπολογιστεί στο ποσό των ΧΧ.000,00 ευρώ, το υπερβάλλον ποσό θα πρέπει να καλυφθεί με ίδιους πόρους του Δήμου. *(Η ανωτέρω παράγραφος συμπεριλαμβάνεται μόνο στην περίπτωση που ο δήμος θα αναθέσει την υπηρεσία με τίμημα μεγαλύτερο της* *χρηματοδότησης).*

Με βάση τα ανωτέρω και σύμφωνα με το γεγονός ότι το χρηματοδοτικό πρόγραμμα του Πράσινου Ταμείου αφορά αποκλειστικά την κατάρτιση ΣΦΗΟ από εξωτερικούς συνεργάτες, σύμφωνα με το άρθρο 7 περίπτωση β) της Υπ. Απόφασης ΥΠΕΝ/ΔΜΕΑΑΠ/93764/396, **εισηγούμαστε**:

1. Την εξολοκλήρου κατάρτιση του Σ.Φ.Η.Ο. από εξωτερικό συνεργάτη με τη διαδικασία ανάθεσης παροχής υπηρεσιών που προβλέπονται από την κείμενη νομοθεσία και είναι σύμφωνη με το άρθρο 7 της ΥΠΕΝ/ΔΜΕΑΑΠ/93764/396/30-09-2020.
2. Την υποβολή πρότασης στο Χρηματοδοτικό πρόγραμμα «Δράσεις Περιβαλλοντικού Ισοζυγίου», στον Άξονα Προτεραιότητας 4 «Σχέδια Φόρτισης Ηλεκτρικών Οχημάτων (Σ.Φ.Η.Ο)» του Πράσινου Ταμείου για την χρηματοδότηση εκπόνησης του Σ.Φ.Η.Ο.
3. Τη δέσμευση της Ο.Ε. για την αναμόρφωση του προϋπολογισμού και την αντίστοιχη εγγραφή της υπηρεσίας σε κωδικό, εφόσον εγκριθεί.
4. Την κάλυψη με ίδιους πόρους του Δήμου του επιπλέον ποσού, ύψους **ΧΧ.Χ00,00** ευρώ, που προκύπτει από τη διαφορά του προϋπολογισμό του έργου (ΧΧ.Χ00,00€) και του ανώτατου ποσού χρηματοδότησης που ορίζει η εν λόγω πρόσκληση (ΧΧ.000,00€). *(Η ανωτέρω παράγραφος συμπεριλαμβάνεται μόνο στην περίπτωση που ο δήμος θα αναθέσει την υπηρεσία με τίμημα μεγαλύτερο της χρηματοδότησης).*
5. Την εξουσιοδότηση του Δημάρχου προκειμένου να προβεί σε όλες τις περαιτέρω ενέργειες για την υλοποίηση των ανωτέρω.

~ ~ ~ ~

Η Οικονομική Επιτροπή, αφού έλαβε υπόψη της την ανωτέρω εισήγηση και τις ακόλουθες διατάξεις:

1. Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης -Πρόγραμμα Καλλικράτης» (ΦΕΚ τ. Α 87/2010).
2. Ν. 4623/2019 «Ρυθμίσεις του Υπουργείου Εσωτερικών, διατάξεις για την ψηφιακή διακυβέρνηση, συνταξιοδοτικές ρυθμίσεις και άλλα επείγοντα ζητήματα».
3. Ν. 3463/2006 «Κύρωση του Κώδικα Δήμων και Κοινοτήτων».
4. Ν. 4555/2018 «Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής -Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] -Ρυθμίσεις για τον εκσυγχρονισμό του πλαισίου οργάνωσης και λειτουργίας των ΦΟΔΣΑ - Ρυθμίσεις για την αποτελεσματικότερη, ταχύτερη και ενιαία άσκηση των αρμοδιοτήτων σχετικά με την απονομή ιθαγένειας και την πολιτογράφηση - Λοιπές διατάξεις αρμοδιότητας Υπουργείου Εσωτερικών και άλλες διατάξεις».
5. Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)».
6. Ν.4710/2010 (ΦΕΚ 142/τ.Α/23/07/2020) «Προώθηση της ηλεκτροκίνησης και άλλες διατάξεις».
7. Την Κοινή Υπουργική Απόφαση Αριθμ. ΥΠΕΝ/ΔΜΕΑΑΠ/93764/396/2020 (ΦΕΚ 4380/Β/5-10-2020) «Τεχνικές Οδηγίες για τα Σχέδια Φόρτισης Ηλεκτρικών Οχημάτων Σ.Φ.Η.Ο.».

Και μετά από διαλογική συζήτηση, όπως αυτή αποτυπώνεται στα απομαγνητοφωνημένα πρακτικά της εν λόγω συνεδρίασης και κατόπιν της ψηφοφορίας του θέματος,

**Α Π Ο Φ Α Σ Ι Ζ Ε Ι**

1. Την εξολοκλήρου κατάρτιση του Σ.Φ.Η.Ο. από εξωτερικό συνεργάτη με τη διαδικασία ανάθεσης παροχής υπηρεσιών που προβλέπονται από την κείμενη νομοθεσία και είναι σύμφωνη με το άρθρο 7 της ΥΠΕΝ/ΔΜΕΑΑΠ/93764/396/30-09-2020.
2. Την υποβολή πρότασης στο Χρηματοδοτικό πρόγραμμα «Δράσεις Περιβαλλοντικού Ισοζυγίου», στον Άξονα Προτεραιότητας 4 «Σχέδια Φόρτισης Ηλεκτρικών Οχημάτων (Σ.Φ.Η.Ο)» του Πράσινου Ταμείου για την χρηματοδότηση εκπόνησης του Σ.Φ.Η.Ο.
3. Την αναμόρφωση του προϋπολογισμού και την αντίστοιχη εγγραφή της υπηρεσίας σε κωδικό.
4. Την κάλυψη με ίδιους πόρους του Δήμου του επιπλέον ποσού, ύψους ΧΧ.Χ00,00 ευρώ, που προκύπτει από τη διαφορά του προϋπολογισμό του έργου (ΧΧ.Χ00,00€) και του ανώτατου ποσού χρηματοδότησης που ορίζει η εν λόγω πρόσκληση (ΧΧ.000,00€). *(Η ανωτέρω παράγραφος συμπεριλαμβάνεται μόνο στην περίπτωση που ο δήμος θα αναθέσει την υπηρεσία με τίμημα μεγαλύτερο της χρηματοδότησης).*
5. Εξουσιοδοτεί τον κ. Δήμαρχο για τις περαιτέρω ενέργειες προς υλοποίηση των ανωτέρω.

Αφού συντάχθηκε το πρακτικό αυτό, υπογράφεται ως ακολούθως:

|  |  |
| --- | --- |
| **Ο ΠΡΟΕΔΡΟΣ** | **ΤΑ ΜΕΛΗ** |
|  |  |